Castelló acull del 7 al 30 de novembre la Ruta-Concurs de Tapes de Gastronomia Local - Diari Millars, informació local en valencià.\nCastelló acollirà del 7 al 30 de novembre la 10a edició de la Ruta-Concurs de Tapes de Gastronomia Local ‘Sabores Castellón’, amb la participació de 71 locals, 13 més que l’any passat i distribuïts en quatre zones: 33 en el Centre, 20 en l’Est, 12 al Nord i 6 a l’Oest. La gala de presentació de l’esdeveniment ha tingut lloc en el saló Node de l’Hotel Jaume I, amb la participació de la regidora de Turisme, Pilar Escuder.\nEscuder, que ha sigut l’encarregada de donar per finalitzat l’acte, ha destacat el paper d’esta proposta culinària per a «posar en valor els productes locals i la gastronomia mediterrània». Cada bar o restaurant inscrit prepararà dos plats, per la qual cosa l’oferta total de la ruta serà de 142 tapes elaborades amb algun producte de referència de la gastronomia tant local com provincial. La previsió és que participen en la ruta unes 60.000 persones.\nEl pintor Traver Calzada és l’autor de la imatge del cartell d’esta 10a edició de la Ruta-Concurs de Tapes de Gastronomia Local ‘Sabores Castellón’. La peça, titulada Menú, va ser presentada a principis de mes a l’Ajuntament.\nEnguany s’organitza el primer concurs de fotografia gastronòmica de Castelló GastropixelCS. Un certamen en el qual el públic en general podrà prendre part a través del perfil oficial d’Instagram de la ruta i mostrar les seues imatges en dos apartats; el gastronòmic de la ruta i el de ciutat, amb fotos de la capital.\nDesprés de l’acte de presentació de la ruta de hui, el 10 de desembre tindrà lloc la gala de premis, en la qual s’entregaran les distincions a les millors tapes i locals, així com al servei i atenció al públic.\nCom en cada edició, el públic participa directament, no sols a través del consum en els diferents locals, sinó amb les votacions que emet durant els 24 dies de duració de la mostra. Paral·lelament, un comitè gastronòmic, format per experts i patrocinadors, valorarà i decidirà, recolzant-se en les preferències populars, les millors tapes i locals d’esta edició.\nPost més nousLa Policia Local d’Elx realitzarà controls de velocitat en alguns punts del municipi\nPost més vellsEl cartell ‘Esclafit’ de Joan Guerola serà la imatge de les Falles de 2020 a Borriana


Catalunya en alerta màxima per una perillosa gota freda\nLes pluges més fortes s’esperen entre dilluns a la nit i dimarts al matí amb aiguats torrencials a la costa i prelitoral de Barcelona i Girona\nper Xavi Segura dilluns, 9 de setembre 2019 - 21:00h\nAlerta màxima aquestes properes hores a Catalunya per una gota freda potencialment perillosa que podria causar molts problemes. Les pluges més fortes s’esperen entre dilluns a la nit i dimarts al matí a la costa i prelitoral de Barcelona i Girona amb alguns aiguats torrencials, però pot ploure amb força a moltes altres comarques i dimarts seguiria el temps força mogut.\nConsulta aquí els consells que hem de tenir en compte en un temporal de fortes pluges\nL’arribada d’un embossament d’aire molt fred en altura, impropi per aquestes dates, xocarà de ple amb l’aigua molt calenta del Mediterrani i provocarà tempestes fortes o molt fortes que poden anar acompanyades d’intenses ventades, pedra o calamarsa i de caps de fibló al mar.\nAquests fenòmens severs són especialment probables al litoral i prelitoral de Barcelona i sud de la Costa Brava, on l’alerta és màxima, de color vermell, segons el Servei Meteorològic de Catalunya (SMC), que també té en alerta gran part de Catalunya en aquest sentit. Poden caure més de 20 l/m² en tan sols 30 minuts o acumular-se molt puntualment més de 100 l/m² en tot l’episodi:\nAixò fa pensar que hi podria haver aiguats torrencials molt importants a zones tan poblades com l’Àrea Metropolitana de Barcelona (AMB), fent baixar rieres amb força arreu a molts punts amb greus efectes pel vent i inundacions freqüents. Els aiguats poden arribar a coincidir amb la sortida de molta gent a treballar a primera hora del matí. Una situació, sens dubte, de perill que haurem d’anar seguint amb molta atenció. En aquest sentit, Protecció Civil ha activat l’alerta del Pla INUNCAT i demana a la ciutadania màxima precaució.\nAlerta #INUNCAT molta precaució durant la propera matinada davant la previsió de pluges torrencials, per l'acumulació d'aigua i el fort onatge al litoral i prelitoral central #ProteccioCivilpic.twitter.com/9S8bZCDGgc\n— Protecció civil (@emergenciescat) September 9, 2019\nAquests aiguats també poden aparèixer a la resta de la costa i gran part de les comarques de Barcelona i Girona, tot i que la probabilitat és més baixa. On menys plourà de moment serà a les comarques de Lleida, on el temporal hi passarà més de puntetes, i al sud de Tarragona. El vent de mestral i tramuntana poden impedir que l’aigua arribi amb ganes a les Terres de l’Ebre, sud del Camp de Tarragona i l’Alt Empordà, però la borrasca és tan petita que un petit moviment seu pot fer variar molt la previsió en aquests punts.\nLa resta de la jornada, el temps estarà molt mogut amb ruixats ja més dispersos i probablement menys intensos a qualsevol punt de Catalunya, especialment a la costa, prelitoral, Pirineu i Prepirineu. No es descarta alguna tempesta forta, i amb el pas de les hores la inestabilitat més important es traslladarà al sud de Catalunya, però ja més debilitada.\nCatalunya en alerta màxima per aiguats torrencials | Arxiu\nAmbient sobtat de tardor i neu al Pirineu\nPel que fa a les temperatures, la clatellada serà important i, juntament amb el cel ennuvolat i les pluges, faran que tinguem un ambient més propi de la tardor que no pas de principis de setembre. La majoria de màximes es mouran entre els 17º i 22º tan sols, potser més altes a Ponent i sud. Al Pirineu aquest descens serà més acusat i els valors es mouran entre els 15º i 20º.\nTot plegat farà que la cota de neu es desplomi de forma sobtada i es pugui veure nevar a la serralada pirinenca al voltant dels 2.500 metres, tot i que aquesta cota pot arribar a baixar fins als 2.200 de forma puntual. Així, és probable que, a 10 de setembre, tinguem la primera enfarinada de la temporada, molt primerenca.\nL'ambient serà de tardor a gran part de Catalunya aquest dimarts | Arxiu\nVent fort i temporal marítim\nPel que fa al vent, la tramuntana i el mestral seran forts a l’Empordà i l’Ebre, però el gregal i el llevant també es deixaran sentir amb ganes a gran part de Catalunya, especialment al litoral i prelitoral. Tot plegat farà que el mar estigui molt alterat amb un temporal marítim a tota la costa que pot provocar onades de més de 2,5 metres d’altura, inclús de 4 metres. Eviteu apropar-vos al mar per evitar ensurts.\nDimecres encara mogut fins al migdia\nPel que fa al dimecres, 11 de setembre i festiu a Catalunya, fins a mig matí encara poden caure xàfecs al litoral i prelitoral, però a partir del migdia el temps millorarà clarament i sembla que tindrem una Diada molt tranquil·la amb més estones de sol i ambient més aviat fresc per l’època, tot i que les temperatures ja remuntaran una mica. No es descarta que, de cara a finals de setmana, la pertorbació torni a Catalunya amb noves pluges.\n❄⛄IMATGES ESPECTACULARS: Arriben les primeres nevades de la temporada al sud d'Europa


Que comenci l’espectacle | martorellesport.cat - el web esportiu de referència de Martorell\nAlbert Fusalba en una acció espectacular recent © Svetlana Akimova\nAmb el bon regust de boca que ha suposat la classificació per la F4 de la Lliga Catalana EBA per primer cop en la història, el primer equip del CB Martorell s’estrenarà en competició regular aquest diumenge (12.30 h) al Pavelló Esportiu Municipal davant el CB Cornellà, un dels clàssics de la categoria.\nAmb la baixa segura de Rubén Morales, pendent d’una intervenció quirúrgica afectat per una hèrnia discal, el tècnic Adrià Alonso està pendent dels jugadors vinculats que podrà comptar tenint en compte que el Bàsquet Manresa juga a la mateixa hora que els martorellencs.\nL’anotació de l’equip no és fruit de la casualitat per Marc Bernadí. “Tenim jugadors amb molts punts a les mans com l’Alex Hernández, el Guillem Jou o l’Henrique Piedade”. Jugadors, per cert, que també aporten en defensa, ofereixen joc ràpid i amenacen des del triple. A sobre l’equip “disposa de grans rebotejadors a sota el tauler” remarca el pivot martorellenc.\nAlonso està pendent de quins jugadors vinculars podrà comptar tenint en compte que coincideix a la mateixa hora que el Manresa\nL’entrenador dels blaus, Adrià Alonso, està satisfet amb com arriben al debut a la lliga regular. “La progressió física i tàctica de l’equip està evolucionant dins de la previsió feta aquesta temporada” reconeix el tècnic.\nRival de prestigi\nA inici de tota competició hi ha diferents equips amb el cartell de favorit, un d’aquests és el rival del Martorell el pròxim diumenge. És un plat fort per començar la temporada, tot un test per posar a prova el nivell oferit pels homes d’Alonso. Segons el tècnic, “el Cornellà és un dels quatre equips que han d’estar en les primeres posicions de la categoria”.\nEls de Cornellà són un equip amb més pressupost que els martorellencs, i, a més de comptar amb jugadors experimentats, ha incorporat jugadors de molt bon nivell. Alonso destaca “la gran qualitat que disposen en totes les línies, i que són un equip molt rodat tàcticament”. A part de Morales, Marc Bernadí també serà baixa després de patir un cop a l’entrenament del dimecres i està pendent de proves.\nEls debuts a EBA han estat una victòria a la pista del Pardinyes, l’any passat, i una derrota davant l’Andorra B després d’una pròrroga\nEl CB Martorell les ha vist de tots colors en els darrers inicis de lliga. El balanç d’estrenes a la competició regular de les últimes quatre temporades està igualat: dos triomfs i dues derrotes. Pel que fa a la lliga EBA, l’any passat els martorellencs van guanyar a la pista del Pardinyes Lleida (70-82), mentre que a la 2014/2015 van caure a casa davant el filial del Morabanc Andorra (78-80) després d’una pròrroga.\nMirant més enllà, els dos últims debuts a la Copa Catalunya també van ser de cara i creu. En la temporada 2013/3014, el CB Martorell va vèncer el Ploms-Salle de Reus (83-50), mentre que en la 2012/2013 va perdre a la pista de l’Artés (79-55).\nÉs clar que el CB Martorell disposa d’una de les millors plantilles, si no la millor, de la seva història. Diumenge comença una temporada sense sostre pels blaus, i la primera pedra de toc serà el CB Cornellà. No s’hi val a badar.\nSe situen entre els millors\nDebut a l’alçada


El Govern proposa eleccions locals cada 6 anys amb tria directa de l’alcalde (Albert Solé)\nLes administracions posen les bases d’una reforma del règim local amb un text que exigeix canvis legals\n5 min. Barcelona 13/01/2017 00:00\nCentenars d’alcaldes, amb la vara que els acredita, el dia que Artur Mas va declarar al TSJC. / MANOLO GARCÍA\nTrenta-vuit anys després de les primeres eleccions municipals en democràcia, el món local català ha decidit fer una reflexió profunda sobre el que ha funcionat i el que no aquest temps. Fruit d’un debat intens, que ha pilotat el Govern, les diferents administracions catalanes -la Generalitat, les quatre diputacions, les dues associacions de municipis, l’Ajuntament de Barcelona i el Consell d’Aran- han elaborant un document amb moltes propostes de canvis, a la qual ha tingut accés l’ARA. Entre altres coses, proposen allargar les legislatures dels ajuntaments a cinc o sis anys, però limitar els mandats dels regidors -una restricció diferent en funció de la mida del municipi-, i reforçar el poder i legitimitat dels alcaldes amb la seva elecció directa pels ciutadans. Suposaria un canvi en el sistema actual, en què s’escull una llista de la qual surt l’alcalde. Cal concretar, però, quina és la millor fórmula per aconseguir-ho, però la proposta parla d’unes eleccions a doble volta com una de les possibilitats. Una altra modificació per donar més estabilitat als alcaldes seria encarint les mocions de censura, que passarien a necessitar dos terços del ple. Per compensar, també es proposa augmentar el paper de l’oposició com a fiscalitzador de la feina del govern municipal, i se’n vol ampliar la capacitat per accedir a la informació de l’Ajuntament. També es vol limitar a dos el nombre de càrrecs que pot acumular un regidor.


La Massana aportarà 1 milió d'euros al fons de Govern\nEl comú aplicarà la reducció de salaris que aprovi demà el Consell General\nSessió de comú de la Massana aquest matí\nActualitzada 24/06/2020 a les 11:55\nEl comú de la Massana ha aprovat aquest matí la creació d'un fons de solidaritat comunal per fer front a l'augment dels ajuts socials que es preveu per la crisi provocada per l'epidèmia de la Covid-19 que es finançarà "amb les aportacions de l'equip polític i treballadors públics" dins d'un paquet de 17 mesures que s'aplicaran per reduir la despesa i contribuir a la reactivació econòmica. La corporació ha anunciat que s'aportarà un milió d'euros al fons de Govern i que la rebaixa dels sous es farà seguint els percentatges i durada que aprovi demà el Consell General i afectaran els càrrecs electes i els de lliure designació. La cònsol major, Olga Molné, ha manifestat que es farà la reducció amb les mateixes forquilles que la resta d'institucions "per donar una imatge d'unitat i que anem tots a una".\nLes mesures aprovades inclouen la reorganització de la plantilla de treballadors públics, no cobrir les vacants generades per jubilacions on baixes durant aquest any, una rebaixa de les subvencions que s'atorguen a entitats socials, culturals i esportives, s'elimina el sopar de Nadal per als empleats comunals i es promourà la reducció de jornada dels treballadors públics "respectant el bon funcionament dels serveis comunals". El comú preveu a més accions de suport al teixit econòmic com continuar fent els pagaments a proveïdors al moment de formalitzar-se la factura, el retorn de l'impost de radicació per a les empreses que ho demanin i compleixin els requisits fixats per l'emergència sanitària o l'ampliació del doble de la superfície autoritzada per a les terrasses. El comú repartirà a més vals de compra a tots els caps de casa perquè els facin servir a establiments de la parròquia amb una dotació total de 50.000 euros.\nEnhora-Bona per la gestió q feu al tot el Gobern Andorra.\nAlgú dirà q no tot s'esta fen com es deiria fer.\nPer mi voldria q el ''Gobierno de España " fes el q tots vostès estan fem.\nRepeteixo la meva felicitació a tots i q aviat ens poguem retrobar.


LaSoci - Premi de Relats\nInici > Premi de relats\nPeríode de recepció\nPREMI DE RELATS MIRA'M ALS ULLS\nJA TENIM DATA DE PRESENTACIÓ DEL LLIBRE!\nEl dia 10 d'octubre a Barcelona i el 30 d'octubre a Madrid, no et perdis l'acte de presentació del llibre de la segona edició del Premi de Relats Mira'm als ulls. Coneixeràs els autors finalistes i els companys associats que han posat el seu granet de sorra en aquest gran projecte solidari de l'Associació. Vine, hi estàs convidat! A més, rebràs un llibre de la primera edició gratis!\nConfirma aquí la teva assistència a Barcelona. Confirma aquí la teva assistència a Madrid.\nDebilitats i fortaleses, somnis i realitats, motivacions i valors que omplen i donen sentit a la teva vida\nUn premi de relats curts que s'emmarca dins el Pla d'Acció Social (PAS) de l'Associació del Personal de "la Caixa", que vol recollir la participació de totes les veus de la societat (infants, joves, adults i grans) en una de sola, i reunir sota un mateix tema diferents punts de vista.\nÉs, doncs, una convocatòria oberta a qui vulgui participar-hi amb un relat amb l'objectiu final de confeccionar un llibre que aplegarà els relats finalistes. Els guanys que generi el llibre es destinaran a una causa solidària que es decideix per votació popular (el termini de votacions ja està tancat, ja que finalitzava el 15 de febrer de 2017).\nEl lema d'aquesta segona edició és "El que mou la meva vida"! Trobaràs més informació a l'apartat "Premi".


Drets fonamentals: la importància de la Carta de la UE creix a mesura que els ciutadans se’n beneficien - EU Reporter\nEl quart informe anual publicat el 4 d'abril per la Comissió Europea sobre l'aplicació de la Carta de Drets Fonamentals de la UE mostra que la importància i el protagonisme de la Carta de la UE continuen augmentant: el Tribunal de Justícia de la UE aplica cada vegada més la Carta en les seves decisions mentre que els jutges nacionals són cada vegada més conscients de l'impacte de la Carta i sol·liciten orientació al Tribunal de Justícia Europeu.\nLa Comissió Europea també ha intentat progressivament donar vida a la Carta prenent mesures per promoure i defensar els drets dels ciutadans de la UE establerts a la Carta. Des de 2010, la Comissió Europea ha establert una llista de comprovació dels drets fonamentals i, com a resultat, examina totes les propostes legislatives per garantir que sigui una prova dels drets fonamentals. L'informe anual sobre l'aplicació de la Carta fa un seguiment dels progressos realitzats i identifica els reptes i les preocupacions. Mostra que la Comissió Europea situa els drets fonamentals al centre de totes les polítiques de la UE.\n"Quasi quatre anys després que la Comissió Europea presentés la seva estratègia sobre l'aplicació de la Carta de la UE, hem aconseguit enfortir la cultura dels drets fonamentals a les institucions de la UE. Tots els comissaris presten jurament sobre la Carta de drets fonamentals, comprovem totes les propostes legislatives europees. per assegurar-se que està d'acord amb la Carta i els tribunals europeus i nacionals han convertit progressivament la Carta en un punt de referència en les seves sentències ", va dir la vicepresidenta Viviane Reding, comissària de justícia, drets fonamentals i ciutadania de la UE." Estic content de vegeu la Carta ara plena de vida, servint de veritable xarxa de seguretat per als nostres ciutadans i de brúixola per a les institucions de la UE, els estats membres i els tribunals. Podria imaginar que algun dia els ciutadans dels estats membres podran confiar directament en la Carta. - sense la necessitat d'un vincle clar amb la legislació de la UE. La Carta hauria de ser la Declaració de Drets d'Europa ".\nL'informe emès avui proporciona una visió general completa de com els drets fonamentals s'han implementat amb èxit a la UE durant l'últim any. Destaca, per exemple, les orientacions donades pel Tribunal de Justícia Europeu als jutges nacionals sobre l’aplicabilitat de la Carta a l’hora d’implementar la legislació de la UE a nivell nacional (el molt debatut Judici Åkerberg Fransson el 2013). També mostra com les institucions de la UE tenen en compte els drets consagrats a la Carta a l’hora de proposar i adoptar la legislació de la UE, mentre que els estats membres només estan obligats a la Carta quan implementen les polítiques i la legislació de la UE a nivell nacional. Finalment, l'informe dóna exemples d'on els drets fonamentals consagrats a la Carta de la UE van tenir un paper en els procediments d'infracció iniciats per la Comissió contra els estats membres.\nL’informe també revela que hi ha un gran interès entre els ciutadans en qüestions de drets fonamentals: el 2013 els problemes que més sovint plantegen els ciutadans en la seva correspondència amb els centres de contacte Europe Direct eren la lliure circulació i la residència (48% del nombre total de consultes), qüestions de drets del consumidor (12%), cooperació judicial (11%), qüestions relacionades amb la ciutadania (10%), antidiscriminació i drets socials (5%) i protecció de dades (4%) (vegeu l’annex 1).\nDues maneres de fer realitat la Carta\n1. Acció de la Comissió per promoure la Carta\nQuan la UE tingui competència per actuar, la Comissió pot proposar legislació de la UE que defensi els drets i els principis de la Carta.\nAlguns exemples de propostes de la Comissió el 2013 inclouen:\nCinc mesures legals per augmentar les garanties dels ciutadans de la UE en els processos penals (IP / 13 / 1157, MEMO / 13 / 1046). Inclouen mesures per garantir el respecte de la presumpció d’innocència de tots els ciutadans sospitosos o acusats per les autoritats policials i judicials, el dret a ser presents al judici, garantir que els nens tinguin garanties especials quan s’enfrontin a processos penals i garantir l’accés a l’assistència jurídica provisional primeres fases dels procediments i, especialment, per a les persones sotmeses a una ordre europea d’arrest. Hi havia la necessitat d’equilibrar les mesures legals penals ja existents (com l’ordre europea d’arrest) amb instruments legals que confereixen drets de defensa forts als ciutadans d’acord amb la Carta. . Unes normes fortes a tota la UE per als drets processals i els drets de les víctimes són fonamentals per enfortir la confiança mútua en l’espai de justícia europea. En aquest sentit, l’adopció d’una directiva sobre el dret d’accés a un advocat el 2013 constitueix una altra fita (IP / 13 / 921).\nLa integració dels gitanos és un altre àmbit on la UE continua reforçant la protecció de la igualtat de drets i promovent l'adopció de mesures positives. La Comissió revisa el progrés de les estratègies nacionals d’integració dels gitanos i va exposar els primers resultats als 28 països de la UE (IP / 14 / 371). A més, tots els estats membres es van comprometre a millorar la integració econòmica i social de les comunitats gitanes, mitjançant l’adopció unànime de la Recomanació del Consell que la Comissió havia presentat el juny del 2013 (IP / 13 / 1226, IP / 13 / 607).\nAlguns exemples d’accions de compliment (infraccions) el 2013 inclouen:\nDesprés de les accions legals, la Comissió es va assegurar que l’autoritat austríaca de protecció de dades ja no forma part de la Cancelleria Federal, sinó que té el seu propi pressupost i personal i, per tant, és independent; mentre Hongria va prendre mesures, el març del 2013, per complir la sentència del Tribunal sobre la retirada anticipada forçosa de 274 jutges (MEMO / 12 / 832).\n2. Tribunals que confien en la Carta\nEls tribunals de la Unió Europea s’han referit cada vegada més a la Carta en les seves decisions i han aclarit encara més la seva aplicabilitat. El nombre de decisions dels tribunals de la UE (Tribunal de Justícia, Tribunal general i Tribunal de la funció pública) que citaven la Carta en el seu raonament van passar de 43 el 2011 a 87 el 2012. El 2013, 114 decisions van citar la Carta de la UE, que és gairebé tres vegades. el nombre de casos del 2011 (vegeu l’annex 2).\nDe la mateixa manera, els tribunals nacionals també s’han referit cada vegada més a la Carta a l’hora d’adreçar preguntes al Tribunal de Justícia (resolucions preliminars): el 2012, aquestes referències van augmentar un 65% respecte al 2011, de 27 a 41. El 2013 es va mantenir el nombre de derivacions als 41 anys, el mateix que el 2012.\nAugmentar la referència a la Carta és un pas endavant important per construir un sistema més coherent de protecció dels drets fonamentals que garanteixi nivells iguals de drets i protecció a tots els estats membres sempre que s’apliqui la legislació de la UE.\nL’augment de les referències públiques a la Carta ha permès millorar la consciència de la Carta: el 2013, la Comissió va rebre prop de 4000 cartes del públic en general sobre qüestions de drets fonamentals. D’aquests, només el 31% es referia a situacions que quedaven totalment fora de la competència de la UE (contra el 69% el 2010 i el 42% el 2012). Això demostra que els esforços de la Comissió per sensibilitzar sobre com i on s'aplica la Carta estan donant els seus fruits. La Comissió també va rebre més de 900 preguntes del Parlament Europeu i unes 120 peticions.\nFinalment, l'informe també crida l'atenció sobre els progressos realitzats en l'adhesió de la UE al Conveni Europeu de Drets Humans (TEDH). L’abril de 2013 es va finalitzar el projecte d’acord sobre l’adhesió de la UE al TEDH, que és una fita en el procés d’adhesió. Com a següent pas, la Comissió ha demanat al Tribunal que doni la seva opinió sobre el projecte d'acord.\nL’informe emès avui s’acompanya d’un informe de progrés en la implementació de l’estratègia europea per a la igualtat entre dones i homes durant el 2013 (vegeu IP / 14 / 423).\nAmb l 'entrada en vigor del Tractat de Lisboa l' 1 de desembre de 2009, el Carta de Drets Fonamentals de la Unió Europea es va convertir en legalment vinculant. La Carta estableix drets fonamentals, com la llibertat d’expressió i la protecció de dades personals, que reflecteixen els valors comuns d’Europa i el seu patrimoni constitucional.\nL'octubre de 2010, la Comissió va adoptar un estratègia per garantir la implementació efectiva de la Carta. Va desenvolupar una llista de comprovació de drets fonamentals per reforçar l'avaluació dels impactes sobre els drets fonamentals de les seves propostes legislatives. La Comissió també es va comprometre a proporcionar informació als ciutadans sobre quan pot intervenir en qüestions de drets fonamentals i a publicar un informe anual sobre la sol·licitud de la Carta per controlar el progrés assolit.\nLa Comissió treballa amb les autoritats competents a nivell nacional, regional i local, així com a nivell de la UE, per informar millor a la gent sobre els seus drets fonamentals i cap a on demanar ajuda si considera que els seus drets han estat vulnerats. Ara la Comissió proporciona informació pràctica sobre l’aplicació dels seus drets a través del Portal europeu de justícia electrònica i ha establert un diàleg sobre la tramitació de queixes sobre drets fonamentals amb els defensors, els òrgans d’igualtat i les institucions de drets humans.\nLa Carta s’adreça, en primer lloc, a les institucions de la UE. Complementa els sistemes nacionals i no els substitueix. Els estats membres estan subjectes als seus propis sistemes constitucionals i als drets fonamentals establerts en aquests. Els passos concrets per aplicar la Carta han fomentat un reflex de drets fonamentals quan la Comissió prepara noves propostes legislatives i polítiques. Aquest enfocament és essencial durant tot el procés de presa de decisions de la UE, fins i tot quan el Parlament Europeu i el Consell, on hi ha representats els estats membres, fan esmenes a les propostes elaborades per la Comissió.\nComissió Europea - Drets fonamentals\nVicepresident Reding on Rights Fundamental: De les paraules a les accions\nTemes relacionats:Judici Åkerberg FranssonCartaCarta dels Drets Fonamentals de la UECentres de contacte Europe Directdestacat-Imatge completaprova de drets fonamentalscooperació judicial


Hem anat al programa Divendres\nMai 21, 2014 Mai 26, 2014 inscastellbisbal\nEls alumnes de l’Institut Castellbisbal, acompanyats pel presentador del programa, Xavi Coral\nEl dilluns, dia 5 de maig, en acabar la visita guiada als estudis de TV3, els alumnes vam disposar de temps lliure per anar a dinar fora i descansar una estona.\nA una hora determinada, vam anar de nou a les instal·lacions on hi havia càtering per al públic del programa Divendres, on havíem d’assitir després. Hi havia tot tipus de beguda i galetes. En entrar al plató, el presentador Xavi Coral ens va rebre i ens va donar la benvinguda. Alguns tècnics i càmeres ens van dir les instruccions que havíem de seguir a l’hora de fer de públic quan es fes el programa.\nDurant el programa es va parlar de diferents temes d’actualitat com futbol o la corrupció. Es va parlar del final de lliga tant apassionant que hi ha, i també de l’envelliment i de la investigació sobre el Sida.\nAls alumnes ens va sobtar la manera de gravar “Fem un Divendres” ja que és en directe i no hi pot haver marge d’error. Vam veure que els que hi treballen, no es posen nerviosos davant la càmera perquè ja hi tenen molta pràctica i saben què han de fer en tot moment. Hi havia un regidor que ens donava indicacions de quan havíem d’aplaudir o riure i que, al mateix temps, feia saber al Xavi quan havia d’anar a publicitat.\nEns va agradar l’experiència de sortir a la televisió i poder veure que realment, darrere del que es veu a la tele, hi ha un treball increïble fet amb molt esforç.\nEntrevista al Dr. Bonaventura Clotet al programa Divendres del 5 de maig de 2014\nPrevious Sortida a TV3


XVII Marató d'Empúries - Museu d'Arqueologia de Catalunya - Seu Empúries\nXVII Marató d'Empúries\nEl MAC-Empúries acull un any més, la sortida i l’arribada de les proves de la marató, la mitja marató i la cursa de 10 km que organitza el Patronat d'Esports de L'Escala. En motiu de la celebració de la XVIena edició de la Marató d’Empúries, l’entrada al recinte i al museu serà gratuïta de 8h a 15h. La resta de l’horari d’obertura de, 15h a 18h, s’aplicaran les tarifes d’entrada corresponents.\nHoraris i accessos esportistes: a partir de les 7h del matí.\nEn cotxe: per l’accés del final del C/ Puig i Cadafalch i possibilitat d’aparcament a l’interior del recinte. Un cop l’aparcament interior estigui complet, es tancarà aquest accés i s’haurà d’entrar a peu pel Centre de Recepció de Visitants, o per la Porta Marina.\nA peu: per la Porta Marina, accés des del passeig marítim\nHoraris jaciment: de 10h a 15h, portes obertes. De 15h a 18h s’haurà de pagar l’entrada corresponent al recinte.\nMés informació i inscripcions a les diverses proves: http://www.maratoempuries.com/\nOn Museu d'Arqueologia de Catalunya Empúries\nDurada De les 7h a les 15h\nPreu Consulteu cost inscripcions


Batet veu «difícil» un acord d'investidura amb ERC si manté el referèndum | NacióDigital\nLa candidata del PSC assegura que el context actual no avala un nou 155\nper Andreu Merino , Sant Adrià de Besòs, 16 d'abril de 2019 a les 12:37 |\nMeritxell Batet a Sant Adrià de Besòs, aquest dimarts | Andreu Merino\nMentre el PSOE governi a l'estat espanyol mai hi haurà un referèndum d'autodeterminació. Així de taxativa s'ha mostrat avui la candidata del PSC el 28-A, Meritxell Batet, durant la seva visita al mercat de Sant Adrià de Besòs.\nSobre la negativa dels socialistes a negociar una investidura de Pedro Sánchez amb ERC, Batet ha acusat els republicans de voler "negar el diàleg" amb la seva proposta de referèndum I ha avançat que si la mantenen com a condició per arribar a acords serà "difícil" pactar-hi.\nBatet també s'oposa a una nova aplicació del 155, argumentant que Catalunya no viu el mateix context polític que quan els sociaistes van donar suport a la mesura.\nEn aquest sentit, ha criticat les peticions del PP d'una nova suspensió de l'autonomia. "Mai han cregut en l'estat autonòmic ni en la Constitució", ha etzibat.\nERC replica que no renunciarà "mai" al referèndum\nLa número 3 d'ERC a les eleccions espanyoles, Carolina Telechea, ha replicat aquest dimarts al president del govern espanyol i líder del PSOE, Pedro Sánchez, que els republicans no renunciaran "mai" al projecte polític que la ciutadania demana. En una atenció als mitjans a Montjuïc, Telechea ha respost així al fet que el PSOE hagi descartat negociar un govern o investidura amb ERC -com apunten diversos mitjans- si aquests no renuncien al referèndum d'autodeterminació.\n"No renunciarem mai al projecte polític que la ciutadania demana. El 80% de la població vol un referèndum pactat, per poder votar. Nosaltres hi estem compromesos", ha afirmat Telechea. També ha criticat que els socialistes hagin tornat a escollir Cs i el 155 i s'ha reafirmat en "tenyir de groc" de Catalunya el proper 28-A.\nErradicar la pobresa infantil\nEn la seva visita als Encants de Sant Adrià, Batet ha volgut centrar el seu discurs en l'eix social del programa del PSOE. Els socialistes es comprometen a impulsar les mesures necessàries per garantir que tots els infants puguin tenir tres àpats al dia i prometen tirar endavant la llei contra la violència envers els infants que va quedar en suspens la passada legislatura.\nBatet ha aprofitat per recordar que el projecte de pressupostos tombat per "la pinça de la dreta I els independentistes" va impedir destinar 600 milions d'euros contra la pobresa infantil I la creació d'un ingrés mínim vital.\nEls Encants regategen l'oferta de Batet\nCom fan els bons comerciants, els paradistes i els clients dels Encants de Sant Adrià no han comprat la primera oferta de Batet sense abans deixar clar el seu punt de vista sobre la campanya.\nLa Francisca s'ha acostat a la candidata per lloar el paper del PSOE, que per a ella són els únics que històricament "han fet alguna cosa" per als ciutadans. Al mateix temps, però, incidia directament en un dels punts que Batet intenta esquivar. "Pacteu amb l'esquerra, eh?", li ha deixat anar.\nEl Rafael té una parada als Encants des de fa molts anys i es confessa votant socialista. El seu escenari postelectoral ideal seria una victòria del PSOE i un pacte de govern amb Ciutadans, que considera un partit "nou i net". Tot i apostar per un acord amb Rivera, demana als socialistes que acceptin convocar un referèndum d'autodeterminació. "Ja fa massa temps que dura la bronca i tant conflicte i tanta vaga no beneficien a ningú", considera,\nLa Teresa també és paradista i té no confia tant en el PSOE com el Rafael. "Jo no votaré ningú", diu. Assegura que troba a faltar un "partit d'esquerres de veritat" que es preocupi per les seves prioritats. "Fan falta ajudes per als aturats, habitatge però sobretot treball", enumera. "No votaré perquè els partits no compleixen ni una quarta part del que prometen", valora.\nEls Encants de Sant Adrià, doncs, tenen clars els deures per a Batet, que té una setmana i mitja per endavant per convèncer els indecisos. Precisament, la candidata insisteix que la seva prioritat és convèncer aquells que no tenen el vot decidit per evitar una fuga de suports cap a la dreta.\nEleccions espanyoles 2019, Política, PSOE, ERC, referèndum, investidura, eleccions espanyoles 2019\nPer Papitu de Can Sorribes el 16 d'abril de 2019 a les 14:35\nTot forma part d'una comèdia. ERC, com JxCat, ja fa temps que han renunciat a exercir l'autodeterminació. Tot el viscut després de l'1-= n'és una mostra, cada cop més evident. El temps passarà i com a molt, com a molt es farà una reforma constitucional espanyola i ens diran que més ha estat impossible. El fotut es que més d'un de vosaltres que ara va amb llaços i crida independència, ho donarà per bo. Temps al temps.


'El Ball del Sant Crist', de Salomó a Montserrat\nEls japonesos es van interessar per aquesta representació de Salomó.\nCiutadans de diverses nacionalitats van descobrir aquest diumenge el ball parlat a la basílica\nActualitzada 27/04/2016 a les 07:55\nÉs diumenge 24 d’abril, i només falten tres dies per la festivitat de la Mare de Déu de Montserrat. Milers de visitants arribats d’incomptables parts del món visitaven l’abadia. Als volts de les tres i mitja de la tarda, una tromba d’actors (74 exactament) caracteritzats amb robes del segle XVI, invadien la plaça i tot l’entorn de l’església de Santa Maria de Montserrat. Estaven a l’espera d’entrar a la basílica per iniciar la representació del Ball del Sant Crist de Salomó. Japonesos, anglesos, francesos o molts sud-americans que feien cua per pujar a venerar a la imatge, no entenien què estava passant. Una guia japonesa, que duia al darrere a una trentena de turistes, s’acostava a dos joves salomonencs vestits i pintats per preguntar.\n«És la història sobre com va arribar la creu del Sant Crist al nostre poble. Avui ho fem aquí a Montserrat, però també podeu venir a Salomó a veure-ho, els diumenges de maig», explicaven l’Andreu Restrepo i el Juan Antonio Paga, a la dona. Ella ho traduïa immediatament. Els visitants que l’acompanyaven, s’interessaven, i treien les seves càmeres per immortalitzar a alguns dels personatges que eren per allí. Per fer-se una foto amb el rei àrab, interpretat pel Xavier Folch, es va formar, fins i tot, una fila.\nCentenars de persones al públic\nEn l’instant en què les campanes de la basílica tocaven dos quarts de cinc de la tarda, la porta lateral del temple s’obria per donar pas a la gran processó d’actors rumb a l’escenari. Ningú sabia apuntar en acabar, una xifra concreta d’espectadors (van ser centenars), ja que l’entrada era lliure, i molts van ser els visitants que, a banda d’omplir els bancs, seguien l’espectacle de peu per tots els racons.\nEl Ball del Sant Crist, representat des de mitjans del segle XIX, només s’havia realitzat una vegada fora del terme municipal d’aquest poble del Tarragonès. Va ser el 1992, a la Catedral de Tarragona.\nAquest diumenge, 24 anys després, l’obra, reconeguda com a Element Festiu Patrimonial d’Interès Nacional, arribava a un dels espais més icònics de Catalunya i alguns membres tarragonins del govern de la Generalitat de Catalunya, no s’ho van voler perdre.\nEl conseller d’Interior Jordi Jané, es mostrava, en declaracions a Diari Més, especialment unit al poble de Salomó i a aquest ball-parlat: «Vaig tenir l’honor de poder presidir una de les representacions l’any 2009, quan era diputat i vicepresident del Congrés dels Diputats, i he tingut molta relació amb Salomó. Crec que aquesta mena de tradicions són essencials, és el que dóna sentit a la nostra identitat. És important que avui estigui en un lloc com Montserrat. Pels que som del Camp de Tarragona, és important, perquè la historia, explica que el Sant Crist va arribar a la platja d’Altafulla».\nTambé van presenciar l’espectacle el secretari general de la Presidència de la Generalitat, Joaquim Nin i el secretari d’Interior, acompanyats de l’alcalde de la localitat, Antoni Virgili.\nPerò, com arriba el Sant Crist a Montserrat? «El Pare Abat va venir l’any passat amb motiu dels 300 anys de la capella del Sant Crist, i allí li vam fer la proposta. Va ser molt receptiu. Va preguntar per la data idònia per fer-ho i pels equipaments, vam dir que en parlaríem», explicava el president del Ball, Joan Boronat.\nUn cop d’acord, des del mes de novembre el Jordi Calvet, el Xavier Ferrando i tota una sèrie de veïns es van posar a treballar. Era necessari ampliar l’altar de la basílica amb un escenari supletori per aconseguir 16 metres quadrats més d’espai, dissenyar i estudiar el so per al grandiós temple (van comprar una nova taula de mescles), i organitzar el transport de les més de 80 peces de roba de l’obra, algunes renovades per a l’ocasió. Simultàniament, el Mestre del Ball, Raimon Casals, assajava amb els ballarins i els actors els canvis, ja que a Montserrat els artistes estarien permanentment a l’altar, no hi hauria backstage per preparar-se.\nA banda, aquesta mateixa setmana arrenquen les representacions habituals. Com cada any, els quatre primers diumenges de maig, a les dotze del migdia, es podrà veure l’espectacle a l’església de Salomó.


La plaça de l’Església aglutina un conjunt patrimonial arquitectònic que fa d’aquest lloc un punt d’interès de la visita del municipi de Maçanet de la Selva, amb elements destacats com poden ser ca l’Orench, Can Pau Morral, l’Hostal del Cavaller o la Rectoria.\nLa casa de ca l’Orench pren el nom de la família que l’habita des de fa més de cent cinquanta anys, quan van establir la botiga més antiga del poble. L’edifici data, però, del segle XV com a casal familiar dels Trilla, cavallers que mantenien bones relacions amb els comtes de Barcelona i d’Empúries. A l’església parroquial es conserva la làpida sepulcral de 1334 de Simó II de Trilla que cobrava els censos de l’Estany pels comtes de Cabrera.\nCa l’Orench, un edifici de planta rectangular amb coberta a doble vessant, conserva, en gran part, l'aspecte medieval. La part dreta de la casa té tres plantes. La planta baixa presenta una porta de llinda de pedra de dos blocs disposats en forma d’arc rebaixat. El primer pis destaca per l'emmarcament de la finestra balconada d’arc conopial lobulat i decoració geomètrica. El segon pis és la part més recent de la casa i té un balcó senzill de ferro.\nLa part esquerra de la casa té dues plantes i està dividida en dos cossos. En el cos de la porta principal tenim una arcada de mig punt de grans dovelles adaptada a un tancament rectangular a la part interior. El pis superior té una finestra gòtica geminada i trilobulada dotada d'una columneta prima i monolítica, d'un capitell i impostes amb motius florals i d'una base amb decoració d'òvuls. L'últim cos té una finestra enreixada a la planta baixa i una finestra amb llinda d'arc conopial amb tres lòbuls com la del primer pis de la part dreta. Les dues finestres del primer pis tenen l'estructura interior de fusta amb relleus geomètrics.\nCan Pau Morral\nConstrucció moderna que engloba un balcó i una porta de llinda. El balcó és de fusta, situat al primer pis i cobreix un racó de la casa. Està dotat d'un cobert que és una extensió del teulat. Actualment aquest cobert, encara amb bigues de fusta, està tort i suportat per una biga de ferro.\nL’actual Hostal del Cavaller en origen es tractava del Casal pertanyent a la nissaga de cavallers Puig, llinatge que el mantingué fins al segle XVIII quan per herència (1706) va passar a la família Maig. El 1736 passà a la família Sala fins l’any 1942, que va passar a la família Font.\nA finals del segle XX una restauració important va restituir l'aspecte majestuós del casal amb la neteja i consolidació de la façana principal. També s’aplicà un fals aparell encoixinat i es distribuïren les finestres d’arc conopial de manera que no quedés cap part sense la seva majestuositat. Entre 1965-70 es va portar a terme la restauració integral de l’immoble amb la finalitat d’adaptar-lo a restaurant.\nEl conjunt el formen dos cossos diferenciats. El primer, de dues plantes, presenta a la planta baixa un ampli portal del segle XVI, constituït per dovelles de grans dimensions, així com també per una obertura rectangular de llinda monolítica amb muntants de pedra, mentre que el primer pis està articulat per tres obertures. L'obertura central del segle XV-XVI, és d'arc conopial, amb decoracions lobulades. L’arcada arrenca d’unes impostes amb relleus humans i vegetals. les impostes de l'arc resoltes amb un baix relleu que conté temàtica humana i vegetal. Aquesta obertura està flanquejada per altres dues de laterals: una del segle XIII (geminada de mig punt i amb decoració motllurada amb motius vegetals en l'imposta o arrencada de l'arc) i una altra del segle XIV (geminada trevolada i conté també una sèrie de motius vegetals en l'imposta). La façana presenta un fals encoixinat de quadres.\nEl segon cos es comunica amb el primer per mitjà d'un arc carpanell molt rebaixat. La planta baixa disposa de tres obertures rectangulars cobertes amb un entramat romboïdal. Al primer pis, tornem a trobar dues obertures adovellades d'arc pla, i una obertura d'arc conopial florejat amb les impostes motllurades procedent de l’altre cos d’edifici. La façana és també de fals aparell encoixinat.\nDiferents dates a les llindes de l’edifici, entre 1725 i 1745, situen la construcció de la rectoria al segle XVIII. Es tracta, doncs, d’un edifici de dues plantes i coberta a doble vessant que es troba adossat a l’església de sant Llorenç. Fins el segle XX l'espai de la rectoria estava tancat a la plaça de l'església (la plaça començava a l'altura de l'accés a l'església). On ara s'allarga la plaça hi havia el pati, el pou i el jardí de la rectoria i, en lloc del balcó de fusta, existia una terrassa o eixida amb volta d'arcs rebaixats.\nLa façana té totes les obertures emmarcades amb muntants i llindes horitzontals de pedra. Una de les obertures de la part dreta del primer pis dóna a un balcó de fusta, actualment inutilitzat i molt fràgil. L'espai exterior proper a la façana està cercat per unes pilones de pedra i una paret baixa resseguida de reixa de ferro forjat.\nDues de les finestres del pis inferior són tancades i decorades amb ferro forjat. Les últimes reformes, portades a terme durant el segle XX, han afectat a l'arrebossat, sostres i condicionaments interiors.\nCom arribar a Plaça de l'Església de Maçanet de la Selva ?


Les discoteques podrien reobrir l'11 de febrer si la covid-19 no empitjora - El triangle\nLes discoteques podrien reobrir l’11 de febrer si la covid-19 no empitjora\nLa patronal del sector està "molt decebuda" amb la Generalitat, perquè "no acaba de concretar"\nA partir de divendres desapareixeran pràcticament totes les restriccions contra la covid a Catalunya. Totes excepte el tancament de l’oci nocturn. El sector s’ha reunit amb el Govern per intentar fixar una data de reobertura, però no n’han acabat de treure l’aigua clara.\nLa proposta seria reobrir les discoteques el divendres 11 de febrer, això no obstant, és una data condicionada per l’evolució de la pandèmia i el Departament de Salut ni ho confirma ni ho desmenteix.\n“L’única conclusió que tenim és la possible arrencada el dia 11 de febrer, tanmateix ens hem quedat molt neguitosos perquè no se’ns ha assegurat que sigui la data definitiva. Encara no és segur”, ha afirmat el secretari general del Gremi de Discoteques de Barcelona, Ramon Mas.\nLa Fecasarm també ha sortit “molt decebuda” de la reunió amb la Generalitat perquè “no han concretat ni justificat res”. “Ens preocupa el missatge d’inseguretat”, ha lamentat el president de la patronal, David López.\nLa reobertura de les discoteques seria amb un 80 o 100% d’aforament, amb l’horari habitual i amb pista de ball.


Carcaixent acull una exposició que convida a reflexionar sobre el silenci – RiberaTV\nLa Sala Sant Llorenç acull fins el 22 de desembre una mostra de fotografies i instal·lacions en la que 12 artistes i fotògrafs de Carcaixent exposen la seua visió personal sobre el silenci. L’exposició s’inaugurarà demà 5 de desembre a les 19:30 hores i es podrá visitar de dilluns a dissabte de 19 a 21 hores. El col·lectiu d’artistes de la Ribera, Perfermans, ha col·laborat en l’organització i muntatge de l’exposició.\n“Temps de silenci” ofereix 12 visions d’un element que ens resulta tan quotidiana com el silenci expressades en diferents suports com escultura o la fotografia. Segons ha explicat el regidor de l’Àrea de Cultura i Patrimoni, Pasqual Boqueta, “les creacions parlen del silenci en totes les seues dimensions, des dels silencis íntims o el silenci per no escoltar allò que ens diuen o el silenci davant dels problemes.” Des de l’organització s’ha volgut agrair la implicació de totes les persones que han oferit els seus treballs per a esta mostra “pionera i atrevida”, que demostra, una vegada més, “el talent que hi tenim entre els nostres veïns i veïnes”.\nEls i les artistes que formen part de la mostra “Temps de silenci” son Vicent M. Pastor, Leticia Fayos Bosch, Carles Nicolau, Xavi Carrillo, Jordi Carrillo, Saúl Burguet, Salva Garrigues, Víctor Lauder, Xavier Peris, Lamberto Tudela, Joana Pastor i Lluís Peris.\nCarcaixent acull una exposició que convida a reflexionar sobre el silenci added by Ribera Televisió on 4 Desembre, 2019


Préstec interbibliotecari per a membres de la UAB - Servei de Biblioteques - UAB Barcelona\nPréstec interbibliotecari per a membres de la UAB\nEls estudiants, PDI, PAS, Esfera UAB, Amics de la UAB i Universitat a l'Abast podeu utilitzar el servei de préstec interbibliotecari per sol·licitar documents que no es troben a les biblioteques de la UAB i tampoc estan disponibles a altres universitats catalanes a través del préstec consorciat (PUC).\nAquest servei també us permet:\nDescarregar les reproduccions sol·licitades\nContactar amb el Servei\nMaterial que podeu sol·licitar\nQualsevol tipus de material i format: llibres, articles de revista, actes de congressos, tesis, material audiovisual, microfilms i microfitxes.\nHi ha biblioteques que no presten alguns tipus de material, ja que tenen les seves pròpies polítiques de préstec. Alguns dels materials més difícils d'obtenir són: software i material audiovisual, obres pertanyents a col·leccions de reserva, obres de referència (diccionaris, enciclopèdies...), materials fràgils i/o valuosos, mapes en paper i tesis manuscrites.\nPodeu demanar documents a través del formulari de préstec interbibliotecari introduint el vostre NIU i la contrasenya. Si és la primera vegada que utilitzeu el servei cal que us doneu d'alta abans i espereu que us retornin el missatge de confirmació en un termini de 24 hores laborables, exceptuant els períodes de vacances de Setmana Santa i Nadal.\nCom més completes siguin les dades bibliogràfiques, més àgil serà el processament de la sol·licitud. És important incloure en la sol·licitud l’ISSN o ISBN.\nUn cop feta la sol·licitud, l'aplicació us permetrà consultar l'estat de les vostres peticions, descarregar les reproduccions sol·licitades, o bé contactar amb el Servei.\nTambé podeu demanar documents des del Catàleg Col·lectiu de les Universitats de Catalunya (CCUC):\nDes de la interfície PUC clicant + Biblioteques\nDes de la interfície del CCUC clàssic clicant a Com trobar-lo\nTemps d'arribada del material\nEl temps d'espera des de que es tramita la sol·licitud i arriba el document depèn de la institució externa a la qual s'ha sol·licitat. Els documents originals provinents d'una biblioteca membre del Consorci de Serveis Universitaris de Catalunya (CSUC) tarden de mitjana 6 dies, els que provenen d'altres universitats espanyoles tarden uns 10 dies.\nEn el cas de reproducció d'articles de revista o parts de llibres els terminis s'escurcen considerablement si el mitjà de tramesa és l'electrònic. El temps de recepció depèn sempre del mitjà de tramesa que utilitzi la biblioteca prestatària i de la disponibilitat del material demanat.\nEl Servei de Préstec Interbibliotecari us avisarà per correu electrònic de l'arribada del document i del punt de recollida.\nRecollida i pagament\nEls documents originals procedents de biblioteques del CSUC són gratuïts, i es recolliran sempre a la biblioteca que hagi indicat l’usuari en el moment de fer la sol·licitud.\nPagament mitjançant transferència bancària: rebreu notificació per correu electrònic de l’import de la vostra petició i del número de compte corrent (IBAN ES96 2100 0424 3202 0002 5001 de Caixabank) on fer l’ingrés. Indiqueu en concepte el número de petició. Cal fer el pagament abans de recollir els documents:\nDocuments originals: s’han de recollir al punt central de Préstec Interbibliotecari de la Plaça Cívica, Edifici N, Planta 1.\nReproduccions: el Servei de Préstec Interbibliotecari controla que s’hagi fet el pagament, posa el document a disposició de l’usuari dins l’aplicació i l’informa per correu electrònic.\nEl PDI i el PAS pot efectuar el pagament mitjançant càrrec intern a un centre de cost.\nDocuments originals: es recolliran a la biblioteca que hagi indicat l’usuari.\nReproduccions: el Servei de Préstec Interbibliotecari, posa el document a disposició de l’usuari dins l’aplicació i l’informa per correu electrònic.\nPré stec de monografies\nDigitalització de tesis i altres documents\nCBUC 0€ 4€ Segons pressupost del proveïdor\nEspanya 8€ per volum 5€ (bloc d'1 a 40 còpies + 1€ per cada 10 còpies addicionals)\nAltres països 36€ 18€\nCondicions de consulta i préstec\nEls documents no exclosos de préstec a la biblioteca d’origen els podeu treure en préstec durant un termini de 15 dies com a mínim. La data de devolució s’indicarà a l’albarà adjunt del document prestat.\nPodeu sol·licitar renovacions a través del telèfon (93 581 10 50), per correu electrònic (pi@uab.cat) i a través de l’aplicació, sempre que la biblioteca prestatària ho permeti.\nEls documents exclosos de préstec només es podran consultar en el punt central de Préstec Interbibliotecari o a la biblioteca on estiguin dipositats.\nUn cop el material ha arribat a les vostres mans us feu responsables de retornar el document en les mateixes condicions que us va ser lliurat. En cas de pèrdua o danys del document, la biblioteca prestatària imposarà la penalització regulada a la seva normativa de préstec. Si un document no el retorneu 30 dies després de la data de devolució indicada es considerarà que l'heu perdut.


Jordi Casals - Democràcia àrab i «realpolitik» occidental? | NacióDigital\nper Jordi Casals , 22 de març de 2011 a les 00:01 |\nQuan el Magreb va aixecar-se fruit del col·lapse social contra els seus tirans amb crits a favor de la democràcia, les cancelleries occidentals van tremolar. La causa democràtica va guanyar els cors de l’opinió pública i va fer trontollar la realpolitik teixida pels governs occidentals. Els virreis corruptes d’Egipte i Tunísia van caure i van ser substituïts per governs militars i civils, respectivament, de transició.\nEl cas de Líbia, que és el que ocupa els telenotícies arran de la resolució de l’ONU en contra del règim de Gadaffi, és molt complexa. Després de fer caure de ben jove al rei titella instal·lat pels britànics, Gadaffi va instaurar la “Revolució verda”, la via revolucionària islàmica vers la justícia. Tot plegat va acabar amb una dictadura histriònica coaccionada pel bloc occidental i finançant atacs terroristes contra els seus enemics. Malgrat veure bombardejat el seu país per avions americans, als anys 80, i fer volar un avió de passatgers sobre Lockerbie, el coronel Gadaffi va aconseguir passar de pària a ser rebut pels líders occidentals, sobretot europeus, per la tasca de fre de l’islamisme radical, de mur espinós per la immigració subsahariana destí a Itàlia. I no oblidem el petroli, tampoc.\nLíbia es va encendre fins arribar a una guerra civil, desigual i destinada a ser guanyada sanguinàriament per Gadaffi. L’opinió pública occidental es regirà davant aquest escenari i els seus governs es veieren forçats a desteixir la seva realpolitik amb Líbia, tot salvaguardant el petroli libi.\nL’opinió pública ha portat a què occident toleri les transicions tunisianes i egípcies i que, finalment, actuï contra un aliat (encara que circumstancial) com Gadaffi, que per la seva imprevisibilitat és millor canviar-lo per un altre interlocutor. La qüestió és fins on anirà junt la tolerància i la tutela occidental.\nDubto que tot plegat sigui per la democràcia àrab. I és que en paraules de Kissinger, les potències occidentals valoren més que els seus aliats siguin “un dels nostres” que no que sigui “un fill de puta” o no. Això és realpolítik.\nPer Arpo Marx el 22 de març de 2011 a les 15:35\nAquest no és el que es vantava d'anar de vacances a Berlin est (sector cumunista)?\nPer Anònim el 22 de març de 2011 a les 13:49\nLes "democràcies" riques no solen saber establir democràcies, més aviat busquen mercats i matperies primeres.\nPer Bidell de l' hort el 22 de març de 2011 a les 10:01\nEts un autèntic iluminat i passarell. La teva retòrica és buida i superflua. Titella! estas perdut i despistat com el teu pobret partidet il-lustat. Tros de soca tallada massa arran! Benèit!


Amenaces i insults a la cooperant italiana després de 18 mesos de segrest\nEscàndol a Itàlia per les amenaces i insults a una cooperant alliberada després de 18 mesos de segrest\nUn diputat de la Lliga qualifica de «neoterrorista» Silvia Romano, que ha tornat al seu país convertida a l'islam\nLa jove de 25 anys va passar un any i mig en mans del grup gihadista Al-Shabab i assegura que necessita «un temps per processar tot això»\nRoma 13 de de maig del 2020. 20:20\n«Neoterrorista». Quan el diputat de la Lliga Alessandro Pagano va pronunciar aquest dimecres la paraula, que va sortir de la seva boca tapada per una mascareta, va provocar un pandimoni al Congrés de Roma que va durar diversos minuts amb crits, protestes i cops de puny contra els escons. Pagano es referia a Silvia Romano, 25 anys acabats de complir, segrestada 18 mesos enrere a Kenya per Al-Shabab, un grup d’extremistes islàmics de Somàlia, i alliberada dissabte passat a canvi d’un rescat d’entre un i quatre milions de dòlars, segons han escrit els cronistes italians més ben informats.\nLa mateixa Lliga va marcar distàncies amb Pagano, tot i que centenars d’italians fa quatre dies que inunden les xarxes socials amb missatges amenaçadors, fins i tot de mort contra la jove. Els ànims d’alguns es van exacerbar encara més quan Ali Dehere, portaveu del grup Al-Shabab, va dir textualment en una entrevista realitzada per ‘La Repubblica’: «Una part dels diners del rescat (de Silvia) pagat per Itàlia serviran en part per comprar armes, que necessitem cada vegada més per combatre la gihad». La segona part de la frase afegia que «l’altra part del rescat» servirà per donar menjar, sanitat i escoles a les zones rurals del país.\nAl-Shabab controla aproximadament el 80% del territori de Somàlia, pràcticament la major part del país a excepció de la capital, Mogadiscio, defensada per una missió militar de l’ONU i països occidentals, inclosos els EUA.\nLa jove va ser alliberada el cap de setmana passat i la seva arribada a Roma, a bord d’un avió del contraespionatge italià, va tenir un impacte mediàtic sense precedents. Se la coneixia per les fotos d’una noia somrient i generosa –a Kenya treballava amb una oenagé que s’ocupa de nens–, vestida com qualsevol jove de la seva edat. Ha tornat a Roma vestint la gel·laba, l’hàbit tradicional de les dones somalis, i dient que ara es diu Aisha, com la tercera dona de Mahoma, ‘la preferida’.\n«He sigut forta, he resistit, em dic Aisha i m’he convertit a l’islam», va dir tot just aterrar a l’aeroport romà de Ciampino, on van acudir el cap del govern i el ministre d’Exteriors. Els ànims d’alguns es van desencadenar dient-li «traïdora», «venuda», «que et violin», i instant-la a tornar amb els seus segrestadors. «Si estaves tan bé per convertir-t’hi, ¿per què has tornat?», deia un ‘post’.\n«Utilitzeu el cap»\nMentre les fiscalies de Roma i Milà han obert sumaris pel segrest i les amenaces posteriors rebudes –la jove ha sigut interrogada durant gairebé sis hores–, la mare de la Silvia-Aisha intenta esquivar la premsa. «¿Com voleu que es trobi? Intenteu enviar un parent vostre allà i vull veure si no torna convertit. Utilitzeu el cap», respon. El seu oncle Alberto afirma que «per a alguns la Silvia és un símbol de la conversió a l’islam i ara hi ha qui vol matar-la. «És pesat per a nosaltres. La Silvia ha de ser el símbol de la lliure decisió de cadascú, no de l’odi», afegeix. «Perdona l’humà, ben tornada Silvia», deia una pancarta d’acollida al seu poble de la província de Milà: estava escrit amb els caràcters símil gòtics utilitzats per la ultradreta.\nMentrestant, alguns comentaristes consideren la seva conversió com l’única via per mantenir-se amb vida, d’altres conviden a «deixar-la en pau». Divuit mesos de segrest a Kenya i després d’haver viatjat a peu un mes seguit fins a Somàlia, canviant quatre vegades de lloc, dormint a terra i tenint com a única companyia un ordinador sense internet amb l’Alcorà en àrab i italià, la noia, com ha dit ella mateixa, potser necessita «un temps per processar tot això».\nSomàlia Kenya Terrorisme islàmic Itàlia


7 de juny de 2018, 19:00 h\nLLIBERTATS EN PERILL?\nDins de la campanya “Demà pots ser tu” que vol reivindicar les llibertats democràtiques i ciutadanes, ara en risc per l’actitud repressiva i venjativa de l’estat espanyol, us animem a participar a l’acte “LLIBERTATS EN PERILL?” contra la vulneració dels nostres drets.\nMarcel Mauri, vicepresident d’Òmnium\nRosa Peñafiel Cantano, plataforma “Lleida lliure de franquisme”\nJordi Pesarrodona, regidor i comediant\nCésar Strawberry, escriptor, compositor i cantant\nPatrícia Rocha, antropòloga i especialista en immigració\nLaura Medina, advocada i coordinadora de l’àrea de dret de manifestació d’Irídia\nL’acte comptarà també amb una rèplica de l’obra censurada “Presos polítics a l’Espanya contemporània” de Santiago Sierra.\nDijous, 7 de juny, a les 7 de la tarda\na la plaça del Clot de les Granotes de Lleida\na la Plaça del Clot de les Granotes, Lleida.


Imagina Ràdio - el consorci daig\nNotícies > El Consorci d'Aigües de Tarragona veu tècnicament factible dur aigua als pobles del Pacte de Rialb\nEl Consorci d'Aigües de Tarragona veu tècnicament factible dur aigua als pobles del Pacte de Rialb\nEsdevindria una alternativa a aquest, allargant pocs quilòmetres una xarxa de distribució que ja arriba al cor de la Conca de Barberà i, com demana la Plataforma en Defensa de l'Ebre, evitant una transferència nova des del Segarra-Garrigues.\tEl consolidat mini transvasament a Tarragona, que gestiona el Consorci d'Aigües de Tarragona (CAT) i abasteix 62 municipis del Camp de Tarragona i les Terres de l'Ebre, podria abastir també els quatre municipis de fora de la conca de l'Ebre que inclou el controvertit Pacte de Rialb.\nEsdevindria una alternativa a aquest, allargant pocs quilòmetres una xarxa de distribució que ja arriba al cor de la Conca de Barberà i, com demana la Plataforma en Defensa de l'Ebre, evitant una transferència nova des del Segarra-Garrigues. Aquests quatre municipis són Forés, Les Piles, Santa Coloma de Queralt i Montmaneu. En qualsevol cas, perquè el CAT fos alternativa real a Rialb, caldria primer modificar la Llei 18/1981 per poder portar aigua de l'Ebre a Montmaneu, a l'Anoia. Aquesta llei impedeix dur l'aigua de l'Ebre més enllà dels límits de la província de Tarragona, tot i que ja va ser flexibilitzada amb un reial decret el 2008 per allargar excepcionalment el mini transvasament fins a l'àrea metropolitana de Barcelona en plena sequera nacional. Finalment va ploure i la mesura no es va arribar a executar. Escolta'ns en Directe


Unes caixes d’Art i Torró de col·lecció amb molt ‘valor’\nEns agrada començar la campanya del torró amb actes especials. Enguany, a Torrons i Mel Alemany ho hem fet amb una torronada a La Llotja de Lleida, en la qual hem aprofitat per presentar les caixes regal d’Art i Torró de col·lecció. Aquest any, les caixes tenen un ‘valor’ diferent. Els quatre models, amb il·lustracions inspirades en les abelles, els han elaborat persones amb discapacitat de les quatre entitats lleidatanes del Tercer sector que treballen amb nosaltres: Ilersis Shalom, La Torxa, Fundació Aspros i l'Estel.\nPer incentivar la participació i la creativitat dels usuaris d’aquests centres, hem promogut un concurs, que hem anomenat ‘Art Cru Alemany’, un projecte en què l’important en l’obra és l’expressió artística, més enllà de la formalitat en l’execució. Els artistes de cada entitat han presentat una proposta. D'entre totes elles, se n'ha escollit una de cada centre, que és la que s'ha estampat a la caixa d'art que aquest any com a novetat, a banda de contenir torró, també introdueix la mel.\n“Un regal dolç amb valor social”\n“La caixa està pensada per ser un regal dolç amb valor social que pugui adquirir-se tot l'any". Així explica la iniciativa el nostre gerent, Ferran Alemany. La caixa conté els productes premiats als Premis Great Taste Awards, els Oscars de l'alimentació gourmet. De fet, la nostra marca es va convertir aquest 2019 en l'empresa més premiada de l'Estat en aquests guardons de reconeixement internacional.\nA l’acte de presentació de les caixes, va tenir lloc un tast de torró i una actuació musical del cantautor balaguerí Joan Blau, que va dedicar als assistents la cançó 'Ulls de mel i de torró' del seu darrer disc, ‘La Clau’.\nLes caixes es poden adquirir a les botigues Bo de Shalom de Lleida, al Monestir de les Avellanes, a la Botiga Delsams de Balaguer i a la Botiga OliCastelló de Castelló de Farfanya. També es poden comprar a la botiga d’Alemany i a Cal Pau a Os de Balaguer.


L’equip de Crece, els assessors externs de la FeCEC per aquest projecte, està format pels experts en innovació i educació Miquel Àngel Comas i Ismael Franco. Tots dos acompanyen les escoles per fer la recerca interna de totes aquelles activitats, projectes i metodologies que ja apliquen prenent com a referència els 4 eixos, 10 dimensions, 24 categories i 130 indicadors que posen en rellevància el fet cooperatiu com a impuls de la innovació i la transformació a les escoles cooperatives.\nCom a resultat s’espera identificar els espais de millora de cadascuna de les escoles cooperatives i, alhora trobar els punts de confluència en altres escoles Cooperatives per avançar totes juntes en el camí de la cooperació i innovació educativa.\nFotografies: FeCEC / Crece. Equip de la Institució Montserrat i l’equip de Crece en la sessió de treball\n← L’Escola Ginebró rep el Segell Smart d’innovació educativaLliurats els Premis Manuel Arroyo per a exalumnes de Sant Gervasi →


No s'espera més pluja, temperatures més fredes demà a primera hora - Ona Bages\nInici Bages No s’espera més pluja, temperatures més fredes demà a primera hora\nNo s’espera més pluja, temperatures més fredes demà a primera hora\nEns va creuar un front força actiu ahir deixant registres força destacables a la comarca, en destaquem els següents: Fals 30mm, Santpedor 28mm, Manresa 27mm, el Serrat de Castellnou de Bages 26mm, Sallent 25mm. Aquests registres són acumulats fins a les 10:00 d’aquest matí. Aigua molt ben rebuda després dels xàfecs de neu i neu granulada de dimecres i dijous. Portàvem gairebé un mes sense pluja.\nPer avui dissabte s’espera que al cel hi hagi força núvols però no s’esperen precipitacions. A la tarda podrem tenir ullades de sol i la temperatura es mantindrà força suau, amb valors d’entre els 10 i els 12ºC a gran part de la comarca. La pròxima nit serà força més freda i demà al matí tindrem algunes glaçades febles al Pla de Bages.\nDe cara a demà diumenge el cel presentarà força núvols mitgencs i alts (cirrus) i alguna boira es podrà formar a primera hora a causa de l’alt nivell d’humitat del sòl, amb la qual cosa no esperem un dia radiant, això sí, novament amb temperatures força suaus al migdia, d’entre 10 i 12ºC.\nFoto: Cúmuls aplatats a principis de setmana des del Serrat de Castellnou. Aquest aplatament es va produir a causa del fort vent que bufava a les capes baixes de l’atmosfera.


LISBOA, LA CIUTAT DELS SOMNIS - Fem de Bloggers\nUS PRESENTEM LA NOSTRA CIUTAT QUE ÉS...\n♥ Lisboa, tradicionalment Lisboana, és la capital i la ciutat més gran de l'estat de Portugal.\nEs situa a l'estuari del riu Tajo. A més de ser capital, és també la capital del Districte de Lisboa.\nAl 2011 tenia 547.631 habitants i l'àrea metropolitana 3 milions, una quarta part de la població del país.\nLisboa és la ciutat més rica de Portugal, amb un PIB per capita superior a la mitjana Europea.♥\n♥ Lisboa es troba a la latitud 38º 43' nord i longitud 9º 8' oest, el que la converteix en la capital més occidental de l'Europea continental. Es troba a l'oest del país, a la costa de l'oceà Atlàntic, el lloc en el qual el Tajo s'uneix amb l'oceà, la ciutat ocupa una àrea de 84,6 km. Això va produir la creació de diverses ciutats al voltant de Lisboa, com Loures, Odivelas, Amadora i Oeiras, que són de facto part del perímetre metropolità de Lisboa.\nEl centre històric de la ciutat es compon de set turons, sent algun dels carrers massa costeruts per permetre el pas de vehicles.♥\n♥ Lisboa té un clima mediterrani tot i ser a l'oceà atlàntic donada la influència del corrent del golf. En destaca un total de pluja anual relativament alt de 750 litres i una forta secada estival. Com a mitjana, hi ha 3300 hores de clima assolellat a l'any i 100 dies amb pluges. Rarament baixa la temperatura de 5º , que normalment roman en una mitjana de 10º.\nEls estius són calents i secs amb temperatures màximes entre 20º i 29ºC, les mínimes entre 16º i 18ºC. Els hiverns són plujosos i frescos temperatures entre 8º i 15ºC, mentre la primavera i la tardor són suaus.♥\n♥ Aquest monument es diu torre de belem.\nEl monument destaca pel nacionalisme implícitic, ja que està envoltat de decoracions escut de Portugal.♥\nUN LLOC IMPORTANT DE LISBOA:\n♥ Aquest lloc es diu "la plaza del comecio" ( més coneguda per Terreiro do Paço) va ser el terreny on s'assentava el Palau Reial de Lisboa durant més de 200 anys.♥\n♥ Portugal Septentrional té un paisatge muntanyec a les àrees interiors en altiplans, tallades per quatre línies que permetren el desenvolupament d'àrees d'agricultura fèrtils.♥\nEVA GIMENO I ABRIL GONZÀLEZ


7 consells per triomfar en una negociació - ESCI-UPF News\n7 consells per triomfar en una negociació\nCada dia es negocia, cal tenir una bona actitud per convèncer i vèncer\nCarla Altés, 27 de Junio de 2019\nPer canviar la data d’un examen, s’ha de negociar. Per quedar a les 11h en lloc de les 10h, també. I no parlem de decidir què es farà el cap de setmana, on es passaran les vacances o per aconseguir qualsevol cosa dels pares. En tot el que es fa s’ha de convèncer, cedir i negociar.\nLa paraula negociació imposa i, fins i tot, cohibeix. El cert és que tots negociem, en menor o major mesura, gairebé cada dia: negociar significa intercanviar idees per arribar a acords i és el mètode més senzill per evitar disputes.\n1. Negociar no és una lliga de debat\nNo hi ha jutges ni, la majoria de vegades, registre d’allò que passa. Les persones que hi intervenen, siguin dues o vint-i-cinc, rarament canvien la seva posició si han estat avergonyides o tractades amb menyspreu. Primer punt i més important: és essencial conèixer amb qui s’està parlant. Cal escoltar. Tenir una actitud tossuda i altiva no porta enlloc.\n2. Ser pacient\nEls nervis juguen males passades. El fet que sorgeixin objeccions no implica necessàriament que l’acord sigui més difícil d’aconseguir i, molts cops, esperar-se per comunicar alguna cosa i deixar la discussió per més endavant fent puntualitzacions pot ser més beneficiós que exposar-la massa aviat\nS’han de considerar també les implicacions que pugui tenir acceptar o refusar la proposta: com veu l’altre el fet de cedir i arribar a consens? Pot repercutir negativament a la seva reputació o afectar greument el seu orgull? Posar-se al seu lloc serveix per aventurar en què estarà disposat a cedir, amb quins arguments es pot convèncer, etc\n4. Tenir clar l’objectiu\nModificar un acord existent? Crear-ne un de nou? Concretar una reunió? Canviar un procediment? Cal no oblidar l’objectiu: què s’intenta solucionar? Per què és un problema? Per a qui ho és? Quin és el seu context i què hi ha al darrere? Ningú lluita genuïnament per obtenir una solució si no hi ha seguretat que existeix un problema. Negociar és convèncer, cal tenir clares les preocupacions de l’altra part i adaptar els arguments a les seves conviccions. Per sort, són pocs aquells als que no els agrada avançar. La frustració que comporta estar contínuament en un punt mort motiva a arribar a una solució\n5. Buscar suport per progressar\nA més suport, més fàcil començar i progressar. En cas que la negociació sigui en grup, no comptar amb el suport dels altres membres pot ser una boníssima advertència que l’argument que es defensa no té ni cap ni peus. Cal centrar-se en quines explicacions fer per afavorir la idea que es defensa i quines obviar per no afeblir-la, així com conèixer les principals objeccions que pot tenir. De la mateixa manera que ha de quedar clar què es vol i per què, posar-se en la pell de l’oposició per entendre la raó que hi ha darrere dels seus arguments és crucial\n6. Continuar la negociació\nAlgunes persones tenen més experiència impedint propostes que avançant-les. I tot i tenir voluntat per cooperar, poden no manifestar-la de la millor manera (e.g nervis i/o aixecant la veu). És cert que, en un primer moment, s’ha de demostrar que la proposta és més que una simple idea i que hi ha una força i motivació al darrere que té com a objectiu un acord. Ara bé, la part més important per arribar a aquest consens es dóna fora del moment de negociació en si: quan hi hagi l’oportunitat de generar confiança, en ambients més tranquils i còmodes, és quan s’ha d’explicar la complexitat en detall. Hi ha converses que no semblen part del joc, però definitivament ho són.\n7. Evitar l’ambigüitat i els malentesos\nCal utilitzar paraules clares i ser directe. En el cas d’arribar a una solució final, és imprescindible assegurar-se que tots els membres participants en la discussió han acordat i entès el mateix. No obstant això, a cada fase, s’ha de consultar que s’estigui anant cap a la direcció correcta, abordant les preocupacions en cas de tenir-ne, proporcionant dades de suport i contextualitzant. S’ha de buscar i crear gradualment coalició si és necessària i, per sobre de tot, compensar l’ambició potencial amb la resolució potencial. Per vèncer, cal saber en què cedir i a què renunciar.\nEstudiante del GNMI\nViure les Nacions Unides des de dins\nLaia Hoyos, 11 de Octubre de 2019\nLaia Hoyos, estudiant de 2n curs del GNMI, comparteix la seva experiència a la United Nations Students Assembly (UNSA) i anima a tota la comunitat d’alumnes d’ESCI-UPF a viure en primera persona aquesta oportunitat.\nPresentació ICIE 2019 de CaixaBank Research\nAquest migdia la sala d’actes ha acollit la presentació de l’Índex CaixaBank per a la Internacionalització Empresarial (ICIE 2019) que classifica els països estrangers segons el seu potencial d’internacionalització des de la perspectiva de les empreses espanyoles.\n25 anys de classes a ESCI-UPF\nTal dia com avui de fa vint-i-cinc anys la universitat començava la seva activitat a les aules. D’aquesta manera arrencava el projecte que mesos enrere havien engegat el conseller Antoni Subirà, el primer gerent Antoni Rovira i el vicerector de la UPF Josep Maria Rosanas.


Però més enllà de tot això, el rerefons em sembla fantàstic. No només literalment, sinó que també com a sinònim de gran, ben trobat... Senzillament, hi ha un informàtic que cerca la veritat. Un dia, rep un missatge on diu que segueixi al conillet blanc. Després de seguir-lo, se li ofereixen dues pastilles; una de roja i una de blava. La roja el porta a la veritat i el desconnecta del món que viu; la blava el deixarà al món on viu.\nAturem-nos aquí. Dos móns. Sabeu allò de, “viu enganyat i sigues feliç”? Vindria a ser el mateix. Al protagonista (Neo) se li ofereix conèixer la veritat i començar a fer funcionar les seves pròpies neurones o, per altra banda, desconèixer-la i seguir “feliç”. Més o menys el que vivim i/o patim tots plegats. No parlo ni de conspiracions ni coses rares. Senzillament dic que és un fet que nosaltres, els simples ciutadans de base, només veiem la punta d’un immens iceberg. S’han, des de fa dècades i més concretament des de la mal anomenada època de transició, preocupat per tal de donar-ho tot als ciutadans i que no s’hagin de preocupar per a res. Dit d’altra manera, apagar-los el cervell i fer del tot innecessària l’ús del raonament.\nÉs per això que l’aigua està més o menys tranquil•la i ningú es rebel•la. Ho tenen tot més o menys controlat. Sembla que els catalans som incapaços de veure el maltractament permanent al que vivim. Sembla que com incapaços de veure com ens prenen el pèl; com també som incapaços de fer alguna cosa quan insulten la nostra intel•ligència. O això, o realment som força ingenus, innocents... Per no dir una altra cosa.\nPer sort o per desgràcia, no sóc així. Necessito la pastilla roja. Que algú me l’ofereixi i conèixer les veritats que s’oculten. Dient això em ve a la memòria Wikileaks. Tampoc és això però, no aniria malament una mica de transparència a tot plegat; especialment pel que fa referència als polítics. Transparència per saber què hi ha darrera de cada cosa i per què. El ciutadà potser no viuria més feliç però, si més no tindria l’elecció; el poder de decidir. Un terme emprat també a Matrix.\nPel que sigui, jo no vull viure enganyat. Sóc una espècie de Neo a la cerca del conillet blanc i la pastilla roja. Tot plegat ha de ser una metàfora. El conillet blanc deu ser la vida o la curiositat i, la pastilla... El valor d’afrontar les veritats i voler continuar descobrint-les. No és un camí de roses. Ja ho va dir algú algun dia: “un camí, que fàcil de dir i difícil de seguir”. Com deia el poeta: “tot està per fer, i tot és possible”. Doncs equipem-nos amb bon calçat, roba i motxilla i anem fent camí. I, ja ho saps: “Has d'arribar-hi, és el teu destí, però no forcis gens la travessia. És preferible que duri molts anys, que siguis vell quan fondegis l'illa, ric de tot el que hauràs guanyat fent el camí, sense esperar que et doni més riqueses”. Matrix, res més lluny d’una nova realitat.\nCine Democràcia Política Quotidianitat


No s’accepta la proposta de DL d’instar a la Generalitat a fer front a la situació d’emergència social |\nPàgina d'iniciNo s’accepta la proposta de DL d’instar a la Generalitat a fer front a la situació d’emergència social\nNo s’accepta la proposta de DL d’instar a la Generalitat a fer front a la situació d’emergència social\n05/02/2018 05/02/2018 decideixllorenc Justícia social, Moció\nLa moció presentada per DL en el passat ple ordinari del dia 25 de gener, proposava instar i recolzar la Generalitat per tornar a aprovar totes les lleis suspeses pel Tribunal Constitucional, fet que suposaria un gran pas republicà i a través de polítiques que començarien a afrontar la gran problemàtica de l’emergència social.\nPer tercera vegada al ple, la proposta de DL va tornar a ser rebutjada amb els vots contraris dels 5 regidors del PDeCAT (per l’absència de la Maria Ferrer). La resta de regidors, 3 de DL, 1 d’ERC i 1 del PSC, hi van votar a favor, provocant un empat en el resultat. En aquests casos el vot de l’alcalde desequilibra la balança al seu favor.\nArguments que va donar cada grup municipal:\nPDeCAT (alcalde) llegeix el títol de la moció i pregunta si algú vol fer algun comentari o observació.\nERC (Josep Figueras) evidencia que la moció s’ha avançat una mica, ja que no es disposa de govern (català) i potser no se’n tindrà.\nDL (Irene Sardà) explica que la moció proposa instar la Generalitat a actuar, però el tema que tracta, el de l’emergència social, afecta directament a la ciutadania i l’administració més propera és l’Ajuntament. Es proposa recolzar la Generalitat des del municipalisme per tenir més força alhora de tornar a aprovar les lleis suspeses pel Tribunal Constitucional, no reconeixent-ne la seva legitimitat.\nPDeCAT (alcalde) diu que la CUP “va una mica com un pollastre sense cap”, perquè demanen coses quan no toca. Afegeix que per aquesta simple raó, que es pot entendre o no, hi votaran en contra.\nERC (Josep Figueras) menciona que a la moció hi falta la paraula desobediència’, perquè sense desobediència no s’anirà enlloc.\nPDeCAT (alcalde) procedeix a que es pugui votar la moció.\n← El ple municipal de Llorenç tomba la proposta de DL de fer un cens d’habitatges buits\nActualització de les votacions a les mocions presentades aquesta legislatura (V) →\n2 pensaments sobre “No s’accepta la proposta de DL d’instar a la Generalitat a fer front a la situació d’emergència social”\n05/02/2018 a les 16:45\nFins cuan hem d’aguantar ? Ser prudents i coratjosos no esta pas renyit. Endavant amb força i coratge.\ndecideixllorenc ha dit:\n09/02/2018 a les 19:40\nDoncs fins que el poble ho cregui oportú.\nMentre s’apropen les properes eleccions municipals, seguirem treballant per un Llorenç amb més justícia social i ambiental.


Al Jardí amb...Pere Molina: "La veu m'ha delatat sovint en els moments més inoportuns"\nL'actor de doblatge, teatre, cinema i televisió parla amb Sandra Palau\nPere Molina amb Sandra Palau © Imma Domènech\nSempre és un plaer envoltar-se de gent apassionada… Avui l’excusa són Els terrors nostres de cada dia, el llibre de relats de Jordi Hernández, editat per La vocal de lis. Pere Molina, actor de doblatge, teatre, cinema i televisió em captiva per aquesta passió que transmet en cada gest, mentre s’aboca de ple accentuant l’expressió de totes les paraules. Em parla dels seus “terrors”, vestits d’ironia, és clar, i engalanats amb un ritme gamberro que m’enamora… Entre pàgina i pàgina em convida, a més a més, a descobrir l’humor que amaguen els terrorífics relats.\nQuè t’ha captivat d’aquests “terrors”?\nA qualsevol persona amb sentit de la ironia i que em caigués bé…\nEl teu lloc ideal per llegir-lo seria…\nAl llit, un matí solejat feiner cap allà les onze, fent el gandul, després d’haver esmorzat amb gana i el finestral obert al jardí des d’on es veuen els ànecs nedant al llac que acarona salzes antics, vigilants de l’immens camp de prat i vinya que rodeja la nostra confortable mansió super sostenible i híper connectada 5.0, amb Segways per quan no volem muntar a cavall ni anar a córrer, i amb el Tesla a la porta per anar a comprar el pa. Això, però, només si tenim ganes de sortir del llit, és clar. Deixem-ho ben entès.\nMolt, t’ha quedat preciós! I d’això… Algun terror que vulguis confessar?\n“A l’escola, el mestre reconeixia sempre la meva veu d’entre les altres”\nSón totes activitats creatives. El repte d’enfrontar-se a un escenari buit i a la penombra de la platea, a una càmera quan es diu “acció!” o a un micròfon quan s’encén la llum vermella… deixa sempre un regust màgic. I quan es fa bé, molt bé o extraordinàriament bé, que també passa, aquesta màgia ens envolta i ens enriquim tots.\nRes d’especial, diria, però no és del tot cert. Hi ha hagut anècdotes simpàtiques com quan en un sopar de celebració una noia, en sentir-me fent algun comentari, es va a posar a cridar: “¡¡es él, es él, es él!!”, sense cap més explicació, causant l’estupefacció de la taula que em mirava desconcertada com dient: “¿Él?” “Però qui és aquest paio?” Per un segon em vaig sentir com el fill secret d’algú famós i se’m van escalfar un xic les galtes.\nPere Molina i Sandra Palau © Imma Domènech\nSí… La veu m’ha delatat sovint en els moments més inoportuns. A l’escola, el mestre la reconeixia sempre d’entre les altres i era el primer a castigar o a atonyinar —sí, sí, aleshores s’estilava—, seria també aleshores quan vaig començar a aprendre a abaixar la veu i a conrear la mirada. Quan algú en fa esmena em ve al cap aquesta anècdota, encara que de seguida passem a parlar de què li sona la meva veu.\n“El Quim de “El Cor de la Ciutat” és el personatge que més m’ha marcat”\nSens dubte, el Quim de “El Cor de la Ciutat”. M’he adonat amb el temps que el lampista va ser un personatge molt apreciat per l’audiència, perquè m’ho ha fet palès moltes vegades. En termes personals, se’m va revelar la grandíssima influència que exerceixen els mitjans audiovisuals i el seu discurs en la vida de tothom.\nPer cadascú serà una cosa diferent. Per a mi, modular prou la tensió per fer el treball el més honest possible.\nMolt bé… I per acabar i seguint amb aquesta sinceritat… Quin superpoder t’agradaria tenir?\nComença amb una “i” i acaba amb una “t”… Quan ho escriguis deixa l’espai en blanc entre les dues lletres.\n“i t.” Així?\nA veure… Sí, perfecte\nAviam qui ho encerta…


El director general de Negocis Regulats de Gas Natural Fenosa, Antoni Peris, ha considerat "primordial" planificar les adaptacions necessàries a la infraestructura gasista d'Espanya en els pròxims anys per aprofitar "tot el potencial" del gas natural renovable, una energia que "juga un paper essencial "en la transició energètica.\nEn la seva participació al Fòrum Tecnològic sobre el Gas Renovable celebrat a Madrid, Peris, també president de la patronal Sedigas, va destacar que potenciar la xarxa de gas com a receptora d'energia renovable "és una opció sostenible i econòmicament competitiva per potenciar un sistema energètic descarbonitzat".\nLa principal conclusió assolida durant el fòrum ha estat que amb el gas natural renovable, l'impacte mediambiental és neutre, es reforçarà la capacitat per complir els objectius de descarbonització i es podrà, així mateix, impulsar l'economia circular, ha informat Gas Natural Fenosa.\nAixí mateix, els experts van destacar que l'impuls al gas renovable, energia obtinguda a partir de residus, afavoreix el desenvolupament en entorns rurals ja que es basa fonamentalment en l'explotació de recursos agroalimentaris i promou la cooperació local dels diversos agents implicats (agricultors, ramaders , empreses energètiques, enginyeries, administracions públiques locals, tecnòlegs, etc.).\nDurant la sessió, vint reconeguts experts del sector, van analitzar l'actual situació d'aquesta energia a Espanya, així com les bases per al disseny d'un programa d'actuacions que impulsin a mitjà termini el gas renovable com a energia sostenible.\nA més, van destacar que la seva producció contribueix a complir els objectius de la Unió Europea en el procés de descarbonització del sistema energètic, perquè aquest sigui estable, competitiu i sostenible i permetre l'impuls de l'economia circular.


Publicat avui en l'edició paper\nEl periodista de Catalunya Ràdio creu que el Madrid "no canviarà de full de ruta" respecte al partit de dissabte al Bernabéu i preveu un partit condicionat per tres factors: la línia de pressió blanca, Pepe al migcentre, la capacitat del Barça de desequilibrar en atac\nREDACCIÓ Barcelona 20/04/2011 16:34\nEn un article publicat en l'edició paper d'avui, Ricard Torquemada analitza la final de la Copa del Rei partint de la base que s'espera un Madrid similar al del Bernabéu, perquè Mourinho "només conjuga el verb guanyar" i entén que la millor fòrmula per discutir amb el Barça és defugint d'un debat futbolístic de tu a tu. Les tres claus del partit per a Torquemada són:\n1.- La línia de pressió del Madrid\nSabent que jugarà Pinto i no Valdés, és molt probable que el Madrid arrisqui més i surti a incomodar el Barça en la seva sortida de pilota. "L'absència de Valdés pot estimular el Madrid a crear dubtes en la primera passada de Pinto. Si renuncia a aquesta alternativa i recull l'equip a mig camp, el Barça viurà més tranquil en la sortida de pilota i tindrà la preocupació d’una possible pèrdua més lluny de la seva porteria".\n2.- Infiltració de Pepe\nL'aposta del trivot va funcionar bé a Madrid i no hi ha motius per pensar que Mourinho no repeteixi la fòrmula, "la vacuna del virus Messi", diu Torquemada. Això provocarà que tornin a ser Busquets i Piqué els encarregats de crear superioritats al centre. "Tot i la seva intensitat, si Pepe s’ocupa de Messi, Xabi Alonso i Khedira de Xavi i Iniesta, i el davanter de Busquets, Piqué envaeix el migcamp per dividir la pilota".\n3.- Capacitat de desequilibri del Barça\nÉs precisament aquesta facultat de generar superioritats arreu la que permetrà al Barça superar la intenció del Madrid de decidir-ho tot al el marcatge indivual. "Mentre que el Madrid vol reduir aquest problema a l'home a home, el manual blaugrana pensa en una solució col·lectiva. Si no és un 4 contra 3, el central el transforma en un 5 contra 4. Quan Mourinho creu que ha trobat un antídot, el Barça ja ha generat un nou verí".


EX-AMICS! JENNIFER ANISTON 'RENUNCIA A COURTENEY COX' PER 'TRAÏCIÓ' - JENNIFER ANISTON\nAntiga Amics coprotagonistes Courteney Cox i Jennifer Aniston La llarga amistat s’ha acabat després que Jen s’enfadés per l’afecte de Courtney social media missatges a ella exmarit Justin Theroux .\nJennifer es va sentir indignada quan va veure millor amic Courteney va comentar una de les publicacions d’Instagram de Justin, anomenant-lo ‘germà’. Segons EUA Estrella revista, aquesta va ser l’última palla per a Jen, a qui li ha molestat l’amistat de la parella.\n'Les seves ferides no s'han curat', va dir una font a Star of Hollywood la ràbia preferida de Jennifer.\n'Jen mai no s'acostaria tant a l'ex d'un amic'.\nDe fet, la publicació diu que Aniston va abandonar David Arquette després de l’escissió de Courteney de l’actor, per respecte als seus sentiments. Ella és molt sensible al divorci, ja que s’ha separat famosament de Brad Pitt , que la va deixar per Angelina Jolie .\ncourteneycoxofficial Veure el perfil 346,2 k m'agrada - Veure publicació a Instagram Aquest Dia Nacional de Conscienciació sobre la Violència amb Arma, dono la meva veu a aquells que ja no en tenen, a causa de la violència armada sense sentit i evitable. Uneix-me ... vesteix taronja i comparteix la teva foto a les xarxes socials amb l’etiqueta #WearOrange! wearorange.org\nJennifer encara està tan adolorida per Justin, que ha estat fent tot el possible per evitar-lo Nova York.\n'Jen va confiar a Courtney sobre com va rebutjar festes i tertúlies només per assegurar-se que ella i Justin no acabessin al mateix lloc al mateix temps', afegeix la font de Star.\n'Courteney sap el mal que hi ha entre elles'.\nPer la seva banda, Courteney no es lamenta per la seva amistat amb Justin i només vol que Jen la refresqui.\n‘Courteney creu que Jen és mesquina i controladora acusant-la de deslleialtat.\n‘Courteney només fa rodar els ulls i diu que no se li dictarà. Però ha causat un problema real entre les dones.\n'Jen només creu que el que ha fet Courteney és inadequat a tants nivells'.\nLa Jennifer té amics i amigues que tenen famosament bandejat Chelsea Handler per alguna infracció desconeguda.


L’Arxiu Nacional penja a la galeria virtual les fotografies del fons Pantebre - Altaveu el diari digital d'Andorra\nL’Arxiu Nacional penja a la galeria virtual les fotografies del fons Pantebre\nAmb la digitalització s'efectua un pas definitiu per fer més universal el seu llegat d'imatges dels anys 1933 al 1969\nUna de les imatges del fons. ARXIU NACIONAL\nL’Arxiu Nacional ha penjat a la galeria virtual mig miler de fotografies del fons Pantebre, que repassa l’evolució d’Andorra entre el 1933 i el 1969. La resta d’imatges són consultables en la seva totalitat a les dependències de l’arxiu. Amb la digitalització s'efectua un pas definitiu per fer més universal, si fos possible, el llegat fotogràfic de Francesc Pantebre Arqués.\nFa poc més de 21 anys que el fons Francesc Pantebre Arqués reposa als dipòsits climatitzats de l’Arxiu Nacional d’Andorra, concretament des del dia 19 de juliol del 2000. A la tardor del mateix any 2000 s’organitza una exposició a l’antiga sala d’exposicions del Govern, a la ‘sala de bombers’, entre els dies 19 de setembre i 22 d’octubre, sota el títol ‘Crònica d’una època’.\nA més, també es va fer una publicació homenatge representativa de l’obra de Francesc Pantebre Arqués, 'Crònica d’una època. Andorra 1933-1936’. És a partir d’aquest moment que comença la tasca de conservació, classificació, descripció i duplicació (en format analògic) dels 2.305 negatius que componen el fons per poder-lo posar a l’abast del públic.\nFrancesc Pantebre, nascut el 1906 a Roda de Ter, d'ascendència andorrana, es va establir a Andorra el 1944. Va ser membre actiu de diverses entitats com l'FC Andorra, el Sindicat d'Iniciativa, l'Automòbil Club d'Andorra i l'Esquí Club Envalira. Va participar en la fundació del Grup d'Escacs Valls d'Andorra (1948), del Club Pirinenc Andorrà que va presidir del 1972 al 1976, i de l'Agrupació Sardanista Andorrana. Va escriure el llibre 'La sardana pràctica' que es va publicar pòstumament l'any 2003.


L'enquesta d'El Periódico que sembla feta només als seus lectors La República\nL’enquesta d’El Periódico que sembla feta només als seus lectors\nPresenta el socialista Salvador Illa com el president preferit, 10 punts per sobre de Borràs\nEl diputat d’Euskal Herria Bildu al Congreso, Jon Iñarritu, es pregunta a les xarxes si el sondeig que publica avui El Periódico s’ha fet entre els electors del diari. I és que difereix força dels publicats fins ara per altres mitjans i sobrevalora clarament el candidat socialista, Salvador Illa. Per molt que la jugada del canvi de cap de llista d’Iceta per Illa hagi tingut un cop d’efecte en la intenció de vot salta a la vista que hi hagut treball de cuina per maquillar la percepció que tenen els catalans sobre l’actual ministre de Sanitat.\n¿El sondeo está hecho entre los lectores de @elperiodico? https://t.co/1nJS5GVPfD\n— Jon Inarritu (@JonInarritu) January 8, 2021\nAquesta part de l’enquesta -la que es publica avui encara no fa referència a percentatges de vot i forquilles d’escons- pregunta per les preferències com a futur president de la Generalitat i Salvador Illa, seria amb diferència, el preferit: amb un 24,4% de respostes al seu favor. El seguirien Laura Borràs, amb un 14,4%, Pere Aragonès, amb un 13,6, mentre que la resta de candidats no superen el 3,5%. L’enquesta recull que Illa és el preferit pel 59% dels que el 2017 van votar el PSC però també per un 48% dels coumns, un 13% dels d’ERC, un 33% dels del PP i un 31% dels de Cs. Per contra Borràs és la preferida dels antics votants de Junts, un 14% dels d’ERC i un 18% dels de la CUP. Aragonès, en canvi, només és el preferit del 35% dels votants d’ERC, el 5% dels del PSC, un 11% deels de la CUP, un 11% dels comuns i fins i tot un 1,6% dels de ciutadans.\nPel que fa a la valoració dels líders aquestes serien les notes: Aragonès i Illa comparteixen el primer lloc amb un 5,1; Laura Borràs i Sabater empaten amb un 5 pelat, i les segueixen Jéssica Albiach, amb un 4,8; Àngels Chacón, amb un 4,5; Puigdemont, amb un 4,3; Alejandro Fernández, amb un 2’9; Ignacio Garriga, amb un 2,7: i Carlos Carrizosa, amb un 2,4.\nEls votants de Junts valoren millor Sabater que Aragonès. Els de la CUP suspenen el candidat d’ERC i aproven els de Junts, mentre que els d’Esquerra donen als quatre aspirants independentistes notes molt similars. Entre els electors no independentistes, Illa és el més ben valorat i l’únic que aprova. Obté un 6,1 entre els votants dels comuns (tres dècimes més fins i tot que Albiach) i un 5,2 entre els d’ERC.


MataroPressRelease - Ubuntu Wiki\nNota de premsa 02.12.04\nLA UBUNTU CONFERENCE PORTA A MATARÓ DESENVOLUPADORS DE PROGRAMARI LLIURE D'ARREU DEL MÓN\nLa STSI i el TecnoCampusMataró coordinen la trobada liderada pel qui fou segon turista espacial, Mark Shuttleworth\nMataró acollirà del 5 al 18 de desembre la segona edició de la Ubuntu Conference, una trobada que concentrarà mig centenar de programadors i que promou l'empresa Canonical, dedicada al desenvolupament de distribucions del sistema operatiu GNU/Linux. La cita, a l'hotel NH Ciutat de Mataró, ha estat possible gràcies a la coordinació de la Secretaria de Telecomunicacions i Societat de la Informació i del TecnoCampusMataró (TCM).\nAquesta trobada reunirà desenvolupadors de programari lliure d'arreu del món en el marc del Projecte Ubuntu que lidera Mark Shuttleworth. Aquest empresari sudafricà va ser el segon turista espacial després de viatjar l'any 2002 a bord de la nau Soyuz TM-34.\nUbuntu (www.ubuntulinux.org) és una distribució de Linux, un conjunt de programes que permeten tant la instal·lació en l'ordinador del sistema operatiu com el seu ús posterior. Aquesta distribució derivada de Debian, ofereix suport gratuït i actualitzacions semestrals del sistema operatiu i unes 1.300 aplicacions entre les quals es troben les més populars entre els usuaris de progamari lliure: el navegador Mozilla Firefox, el paquet ofimàtic OpenOffice, i en general les eines utilitzades per usuaris domèstic i empresarials. "Ubuntu" és una antiga paraula africana que significa "humanitat envers els altres"\nAquesta distribució té una especial cura en el multilingüisme i gràcies als esforços de traducció de Debian disposa d'una versió catalana. Canonical també està desenvolupant una eina-comunitat de traducció de programari lliure que serà mostrada durant la conferència.\nLa Ubuntu Conference, denominada també The Mataró Sessions, és oberta als desenvolupadors que hi vulguin participar. Durant les dues setmanes està prevista l'assistència d'equips relacionats amb altres distribucions basades en Debian d'arreu de l'estat espanyol, com per exemple de la Linex d'Extremadura i la Guadalinex d'Andalusia.\nEl dia 11 de desembre se celebrarà una sessió de debat amb la col·laboració d'Hispalinux i la Secretaria de Telecomunicacions i Societat de la Informació que aplegarà els desenvolupadors de la majoria de distribucions que s'elaboren a l'estat. També s'ha programat l'assistència de Ian Murdock, fundador de Debian. Un altre tema que es tractarà en aquesta jornada serà el suport a les traduccions de programari lliure, posant com a exemple el cas de la llengua catalana. L'agenda de la jornada es pot consular a LaFarga.org (http://www.lafarga.org/node/view/196).\nEl dia 17 de desembre a les 11:15 hores, Mark Shuttleworth oferirà una roda de premsa al TecnoCampusMataró. (C/Pablo Iglesias, 63 local 16-Mataró).\nLa promoció del programari lliure és un dels eixos principals de l'acció de govern de la Secretaria de Telecomunicacions i Societat de la Informació que serà una de les primeres unitats de la Generalitat en adoptar-lo en fase pilot. Les accions previstes per la STSI volen afavorir la utilització d'estàndards oberts que garanteixin el dret a triar programari als usuaris, fomentar la indústria de programari lliure i la corresponent documentació d'ús en català.\nBIOGRAFIA DE MARK SHUTTLEWORTH\nMark Shuttleworth (http://www.markshuttleworth.com) va néixer a Welkom (Sudàfrica) el 18 de setembre de 1973. Actualment viu a Londres, a la recerca de nous projectes relacionats amb les noves tecnologies. El seu gran interès en la recerca i investigació tecnològica el porta a viatjar contínuament arreu del món.\nDesprés de cursar estudis de Finances i Tecnologia de la Informació a la Universitat de Ciutat del Cap, el 1995, funda la companyia Thwate, especialitzada en certificats digitals i la privacitat a Internet, una de les primeres en ser reconegudes per Netscape i Microsoft en els seus navegadors, i que l'any 2000 ven a la nordamericana VeriSign.\nEl mateix any crea HBD Venture Capital i la Shuttleworth Fundation. Així com la primera és una nova empresa dedicada a invertir en projectes de joves emprenedors i a potenciar el creixement de noves empreses sudafricanes, la Shuttleworth Fundation es dedica a la innovació social a l'Àfrica, focalitzada bàsicament en l’educació. També finança i col·labora amb la bridges.org, entitat que té com a finalitat que els països en vies de desenvolupament tinguin veu en el món digital.\nL’abril del 2002 vola a l’espai com a membre de la tripulació de cosmonautes de la missió Soyuz TM34 a la Base Espacial Internacional. D'aquesta manera es va convertir en el segon turista espacial de la història després que l'any 2001 ho fés el nordamericà Dennis Tito.\nRecentment funda la Canonical Ltd, entitat que promou el projecte Ubuntu.\nSecretaria de Telecomunicacions i Societat de la Informació (STSI) Gabinet de Comunicació\nPasseig de Gràcia,11 esc.B 6è-2a 08007 Barcelona\nTelf. centraleta. (+34) 93.363.83.60 ext 613\nTelf. directe (+34) 93.363.83.64\nMataroPressRelease (last edited 2008-08-06 17:00:29 by localhost)


Ajuntament de Canet de Mar - L'Ajuntament sanciona 4 veïns per deixar bosses d'escombraries abandonades\nL'Ajuntament sanciona 4 veïns per deixar bosses d'escombraries abandonades\nPUBLICAT Dimecres, 06.03.2013\nEl passat 26 de febrer personal de l'Ajuntament i de l'empresa de recollida de residus, van efectuar inspeccions de bosses deixades al carrer incorrectament. Un cop inspeccionades aquestes bosses s'ha pogut comprovar que contenien barreja de diferents residus i que han estat lliurades incorrectament. S'ha pogut identificar els propietaris de les bosses abandonades, als quals se'ls incoarà un expedient sancionador que podrà comportar una multa fins a 120 euros.\nEl passat 14 de febrer Medi Ambient va iniciar una campanya d’inspeccions de bosses d’escombraries deixades incorrectament a la via pública i a les papereres per tal de reduir la seva presència de forma incontrolada.\nEl porta a porta de Canet rep la visita d'una delegació de Menorca